LEES DIE NUUTSTE ARTIKEL DEUR DR. ST POTGIETER ONDERAAN HIERDIE BLADSY
Hierdie is die webblad vir JOU!!
Verryk jouself met kennis en vaardighede. Kry hier pitkos vir jou lewe, siel en hart.
Is jy moeg en tam, lusteloos?
Sukkel jy om deur een dag tot 'n volgende te kom? Strompel jy voort sonder om werklik jou drome en doelwitte te bereik? Voel jy soos 'n mislukking?
Mense sien hoe geleenthede soos treine verbystoom en jy bly alleen op die stasie staan. Dis net die leë spore, want die trein van geleentheid is weg. Jy wil huil van frustrasie, want jy voel magteloos om iets te doen om jou volle potensiaal en menswees uit te leef. Die jare stap aan en jy wil so graag nog veel bereik, maar dis of vrees en finansies, mislukkings uit die verlede en onkunde jou blokkeer.
Dalk is jy hoogs suksesvol – miljoene in die bank. Maar jy is ongelukkig en ontevrede met jou lewe.
Voel jy die weke en maande loop onkeerbaar soos water deur jou vingers? Dit raak naderhand jare – en dis soos verlore jare – en jy wonder by jouselwers: "Wat de flip het van my lewe geword?"
Moenie verder huiwer of bangwees nie, op ons webblad ontdek jy 'n kompas en rigtingwysers uit doodloopstrate van die lewe.
NOU het dit tyd geword om weer jou lewe op te neem!! Jy sê vir jouself, tot hiertoe en nie verder met die ploeterasie van my bestaan nie. Ek sal opstaan vir myself. Ek het net hierdie één lewe, en niemand gaan my langer hiervan beroof nie. Ek staan op vir myself, en neem die reg tot my eie lewe op.
My naam is ST en dis vir my 'n voorreg om vir jou hartlik welkom op my webwerf te sê. Ek is 'n praktiserende sielkundige wat gereeld in koerante en tydskrifte skryf, bydraes vir die gedrukte media lewer en op radio praat.
Kuier gerus op ons webwerf rond. Kliek op die verskillende skakels vir afdelings en artikels waarin jy belangstel. En besoek die pitkos webwerf weer en nog 'n keer. Ons vul dit gedurig aan met nuwe artikels en inligting. Skryf aan my – lesersbriewe verskyn ook op die webwerf.
Dan BELANGRIK – op hierdie blad is daar 'n plekkie waar jy kan inskryf vir jou gratis weeklikse nuusbrief. Dis puur verniet en jy ontvang 'n motivering en inligtings nuusbrief elke week in jou e-posbussie. Weeklikse pitkos vir jou siel en hart. Jou eposadres word streng vertroulik hanteer en aan niemand anders gegee nie. Sluit aan by honderde mense wat elke week my pitkos nuusbrief ontvang!!